Forslag til EUROPA-PARLAMENTETS OG RÅDETS AFGØRELSE om anvendelse af EU’s Solidaritetsfond (oversvømmelser i Rumænien, Bulgarien og Italien) /* COM/2015/0162 final */





BEGRUNDELSE Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[1], særlig artikel 10, giver mulighed for at anvende Den Europæiske Unions Solidaritetsfond inden for et årligt loft på 500 mio. EUR (2011-priser) ud over de relevante udgiftsområder i den finansielle ramme. Betingelserne for støtteberettigelse under fonden er fastsat ved Rådets forordning (EF) nr. 2012/2002 som ændret ved Europa-Parlamentets og Rådets forordning (EU) nr. 661/2014 af 15. maj 2014 om oprettelse af Den Europæiske Unions Solidaritetsfond. Der er indkommet ansøgninger fra Rumænien, Bulgarien og Italien, og bistanden fra fonden, som er baseret på de anslåede samlede opståede skader, er beregnet til at være følgende: Katastrofe || Direkte skader (mio. EUR) || Anvendt regional katastrofe-tærskel (mio. EUR) || Tærskel for større katastro-fer (mio. EUR) || Samlede omkost-ninger for støtte-beret-tigede foran-stalt-ninger (mio. EUR) || 2,5 % af direkte skader op til tærsklen (EUR) || Anvendt loft || Samlet foreslået bistand (EUR) RUMÆNIEN – forårsoversvøm-melser || 167,927 || ~ || 783,738 || 145,527 || 4 198 175 || Nej || 4 198 175 RUMÆNIEN – sommeroversvøm-melser || 171,911 || 157,200 || 783,738 || 93,955 || 4 297 775 || Nej || 4 297 775 BULGARIEN || 79,344 || 40,980 || 232,502 || 69,108 || 1 983 600 || Nej || 1 983 600 ITALIEN || 2 241,052 || 1 832,944 || 3 183,624 || 434,314 || 56 026 300 || Nej || 56 026 300 I ALT || || || || || || || 66 505 850 Efter en gennemgang af ansøgningerne[2] og under hensyn til det maksimale bidrag fra fonden og mulighederne for omfordeling af bevillinger foreslår Kommissionen, at Den Europæiske Unions Solidaritetsfond anvendes til at dække et beløb på i alt 66 505 850 EUR. Kommissionen vil fremlægge et forslag til ændringsbudget (FÆB) for at få indført de specifikke forpligtelses- og betalingsbevillinger i budgettet for 2015. Hvis der ikke opnås enighed, vil der blive indledt en trepartsprocedure i henhold til punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[3]. Forslag til EUROPA-PARLAMENTETS OG RÅDETS AFGØRELSE om anvendelse af EU’s Solidaritetsfond (oversvømmelser i Rumænien, Bulgarien og Italien) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond[4], særlig artikel 4, stk. 3, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[5], særlig punkt 11, under henvisning til forslag fra Kommissionen[6], og ud fra følgende betragtninger: (1) Den Europæiske Unions Solidaritetsfond ("fonden") har til formål at gøre det muligt for EU at reagere hurtigt, effektivt og smidigt i nødssituationer og at udvise solidaritet med befolkningerne i katastroferamte regioner. (2) Fonden kan ikke overstige et maksimalt årligt loft på 500 mio. EUR (2011-priser), jf. artikel 10 i Rådets forordning (EU, Euratom) nr. 1311/2013[7]. (3) Rumænien har indgivet to ansøgninger om støtte fra fonden i forbindelse med oversvømmelser. (4) Bulgarien har indgivet en ansøgning om støtte fra fonden i forbindelse med oversvømmelser. (5) Italien har indgivet en ansøgning om støtte fra fonden i forbindelse med oversvømmelser. (6) Fonden bør derfor anvendes til at yde et finansielt bidrag på 66 505 850 EUR og imødekomme ansøgningerne fra Rumænien, Bulgarien og Italien. (7) For at kunne aktivere fonden hurtigst muligt bør denne afgørelse anvendes fra dagen for vedtagelsen – VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2015 stiller Den Europæiske Unions Solidaritetsfond et beløb på 66 505 850 EUR til rådighed i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Den anvendes fra den [datoen for vedtagelse indsættes af Parlamentet inden offentliggørelsen i EUT] Udfærdiget i Bruxelles, den . På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 884. [2] Meddelelse til Kommissionen C(2015) 2285 af 9.4.2015. [3] EUT C 373 af 20.12.2013, s. 1. [4] Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (EFT L 311 af 14.11.2002, s. 3). [5] EUT C 373 af 20.12.2013, s. 1. [6] COM(2015) final af 15.4.2015. [7] Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).